Diari Oficial de la Generalitat Valenciana


Sumari del DOGV 4507, del 26-05-2003 (2003/5792)

ORDE de 8 de maig de 2003, de la Conselleria d'Economia, Hisenda i Ocupació, per la qual es convoca una beca per a la realització de pràctiques professionals de tècnic d'arxius.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5792


Data del document
:   08-05-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * història
    * ajuda pública
    * suport econòmic
    * professió de la informació
    * geografia
    * assignació per estudis

ORDE de 8 de maig de 2003, de la Conselleria d'Economia, Hisenda i Ocupació, per la qual es convoca una beca per a la realització de pràctiques professionals de tècnic d'arxius. [2003/5792]
  
La Conselleria d'Economia, Hisenda i Ocupació, en el marc de la política dirigida a l'especialització dels llicenciats i diplomats universitaris que han acabat els seus estudis en dates recents, convoca la concessió d'una beca perquè puga accedir a la realització de pràctiques professionals, dins de l'àmbit de l'administració pública, un llicenciat en Geografia i Història, o Documentació o un diplomat en Biblioteconomia i Documentació.
  
En virtut de les facultats que em confereix l'article 35 de la Llei de Govern Valencià, de 30 de desembre de 1983, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar un concurs públic per a la concessió d'una beca, a fi de realitzar pràctiques professionals de tècnic d'arxius, en la Conselleria d'Economia, Hisenda i Ocupació.
  
Article 2
  
Aprovar les bases que s'adjunten com annex I de la present orde. La beca es regirà pel que disposen les bases de la convocatòria i el Decret 108/1992, de 6 de juliol, del Govern Valencià.
  
Article 3
  
El període de gaudiment de la beca començarà l'1 de juliol de 2003, sempre que el mes anterior s'haja realitzat l'adjudicació i acabarà el 31 de desembre de 2003. No obstant això, el dit període es podrà prorrogar per als mesos que resten fins a completar l'any màxim de gaudiment, sempre que hi haja consignació pressupostària en l'exercici 2004.
  
La dotació econòmica de les beques serà de 980 euros bruts mensuals i se sufragarà a càrrec de la línia del programa pressupostari de l'Àrea d'Organització i Sistemes d'Informació 69.83.301.36, programa denominat Centre de Sistemes d'Informació, línia T3250000 per un import total màxim de 5.880 euros per a l'exercici 2003.
  
Esta convocatòria i la concessió de la beca es condiciona a la provisió de crèdit adequat i suficient en els pressupostos de la Generalitat Valenciana.
  
Article 4
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Article 5
  
Contra la present orde, que posa fi a la via administrativa, es podrà interposar recurs contenciós administratiu, d'acord amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa, dins del termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 8 de maig de 2003
  
El conseller d'Economia, Hisenda i Ocupació
  
VICENTE RAMBLA MOMPLET
  
ANNEX I
  
Bases de la convocatòria per a la concessió d'una beca, per a la realització de pràctiques professionals de tècnic d'arxius en la Conselleria d'Economia, Hisenda i Ocupació.
  
Primera. Objecte
  
La beca té per objecte la formació complementària i l'especialització per a personal tècnic d'arxius en centres i servicis de la Conselleria d'Economia, Hisenda i Ocupació.
  
Segona. Requisits dels sol·licitants
  
Podran optar a les beques les persones que acrediten els requisits següents:
  
a) Ser ciutadà espanyol o d'algun altre estat membre de la Unió Europea.
  
b) Ser llicenciat en Geografia i Història, llicenciat en Documentació o diplomat en Biblioteconomia i Documentació, i haver acabat la llicenciatura o diplomatura en els últims tres anys acadèmics (del 1999/2000 al 2001/2002) i estar en possessió de la llicenciatura o diplomatura en acabar el termini de presentació de la sol·licitud.
  
Tercera. Duració i dotació econòmica
  
El període de duració de la beca comprendrà des de l'1 de juliol de 2003, sempre que el mes anterior s'haja realitzat l'adjudicació, fins a l'acabament de l'exercici de l'any 2003, si bé s'establix la possibilitat d'una pròrroga pels mesos que resten fins a completar un any de gaudiment, sempre que la llei de pressupostos per a l'any 2004 reculla crèdit pressupostari a l'efecte.
  
L'import de la beca es pagarà mensualment, amb la certificació prèvia de la Secretaria General, i amb l'informe previ del cap del Servici d'Organització, Coordinació i Informació de la bona marxa de l'activitat objecte de la beca.
  
Quarta. Formalització de les sol·licituds
  
Les sol·licituds que han de presentar les persones interessades s'ajustaran al model de sol·licitud que figura en l'annex II de la present orde. Els candidats hauran de presentar les sol·licituds en el Registre General de la Conselleria d'Economia, Hisenda i Ocupació, situat al c/Palau, 12, 46094 València, o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú. En este últim cas es prega els candidats ?a efectes de agilitar i sense caràcter de requisit excloent(que, a més, dirigisquen un missatge al compte de correu electrònic del Servici d'Organització, Coordinació i Informació d'Economia i Hisenda, krofwillxboiamnerqqs@cqs.ir, indicant en l'assumpte ?Beques 2003: tècnic d'arxius-
  
Les sol·licituds hauran de dur adjunta, la documentació següent:
  
a) Currículum, en el qual es faran constar les dades personals, fotocòpia compulsada del document nacional d'identitat/passaport, el domicili habitual, el telèfon, l'expedient acadèmic.
  
b) Certificat acadèmic que acredite els requisits exigits en la base segona i on consten les qualificacions obtingudes i el nombre de convocatòries per assignatura.
  
c) Tota la documentació que jutge pertinent adjuntar-hi com a mèrit personal. En cas de treballs realitzats o publicats se n'haurà d'adjuntar-hi una còpia
  
d) Declaració responsable de no tenir concedida qualsevol altra beca o ajuda per a la mateixa o similar activitat.
  
Tota la documentació s'haurà de presentar en documents originals o en fotocòpies degudament compulsades. La documentació que no complisca estos requisits no serà tinguda en compte a l'hora de baremar l'expedient personal del sol·licitant.
  
Si la sol·licitud no reunix els requisits i els documents que s'assenyalen en esta base, es requerirà la persona interessada perquè, en un termini de deu dies, esmene la falta o adjunte els documents preceptius, amb la indicació que, si no ho fa així, es tindrà en compte a l'hora de dictar la resolució i es considerarà que desistix de la sol·licitud, d'acord amb l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Cinquena. Termini de presentació de les sol·licituds
  
El termini de presentació de les sol·licituds serà de quinze dies hàbils comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Sisena. Termini de selecció i concessió de les beques
  
Es constituirà una comissió avaluadora presidida per la secretària general administrativa de la conselleria, o funcionari en qui delegue. En formaran part com a vocals el cap de Servici d'Organització, Coordinació i Informació, el cap del Servici d'Administració i Afers Generals, i dos funcionaris del Servici d'Organització, Coordinació i Informació, un dels quals actuarà de secretari.
  
La comissió avaluadora es reunirà dins dels 15 dies següents a l'acabament del termini de presentació de sol·licituds, i podrà convocar tots aquells candidats que considere convenient a fi de comprovar, mitjançant prova escrita o entrevista, aquells aspectes referents als mèrits adduïts que s'estimen d'interés.
  
Les condicions de mèrit avaluables per la comissió qualificadora, que s'hauran de presentar degudament justificades, i les puntuacions que s'atorgaran són les següents:
  
a) Expedient acadèmic personal, de 0 a 6 punts.
  
b) Realització de cursets especialitzats que tinguen relació amb arxius, de 0 a 5 punts.
  
c) Altres titulacions que no constituïsquen requisit per a la concessió de la beca:
  
- Títol de doctor, 2 punts.
  
- Títol de llicenciat o equivalent, 1 punt.
  
- Diploma universitari o equivalent, 0,5 punts.
  
Aquelles sol·licituds que no aconseguisquen un mínim de 4 punts en l'avaluaciógeneral, seran desestimades tant per a la concessió de les beques com per a ser tingudes en compte en elaborar les llistes d'espera.
  
La resolució de concessió i/o denegació de la beca es notificarà a les persones interessades. La resolució de la Conselleria d'Economia, Hisenda i Ocupació, que atorgue la beca, a la vista del veredicte de la comissió avaluadora, es publicarà a més en el Diari Oficial de la Generalitat Valenciana. A esta relació s'adjuntarà una borsa constituïda pels aspirants que no resulten adjudicataris de les beques, prioritzats per orde de puntuació per a cobrir les vacants que puguen sorgir durant el període de gaudiment.
  
La Conselleria d'Economia, Hisenda i Ocupació es reserva la facultat d'interpretar el contingut d'esta convocatòria de beca i llista de reserva de becaris.
  
La condició de becari o d'integrant de la borsa de reserva de becaris no generarà cap relació laboral amb la Generalitat Valenciana.
  
El termini màxim per a resoldre les sol·licituds serà de sis mesos des de la data de publicació de la present convocatòria en el Diari Oficial de la Generalitat Valenciana. Transcorregut este, i davant la falta de resolució expressa, s'entendran desestimades totes les sol·licituds.
  
Setena. Obligacions, tutoria i incidències dels becaris
  
Les beques concedides són incompatibles amb qualsevol altra beca o ajuda, i amb la realització d'una activitat laboral regular. La infracció d'esta regla autoritzarà la conselleria a cancel·lar el gaudiment de la beca.
  
El becari, una vegada rebuda la notificació d'haver sigut seleccionat per a una beca, estarà obligat a tindre una dedicació de 35 hores setmanals, que s'hauran de realitzar sota la supervisió del personal de l'Area d'Organització i Sistemes d'Informació de la Conselleria d'Economia, Hisenda i Ocupació.
  
Al final del període de la beca, el becari elaborarà una memòria de les activitats dutes a terme.
  
La conselleria s'encarregarà d'ordenar les activitats del becari, segons els criteris que s'establisquen, en el període de gaudiment de la beca.
  
El conseller d'Economia, Hisenda i Ocupació resoldrà les incidències qie es produïsquen durant la beca i podrà deixar-la sense efecte, amb l'audiència prèvia de la persona interessada, en el cas d'incompliment de les seues obligacions per part del becari, o quan no realitze l'activitat que motivà la concessió, o deixe de reunir els requisits exigits.
  
Davant les incidències, renúncia, abandó o incompliment que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
ANNEX II